21.8.2003

HYVÄ SOSIONOMI(AMK) -OPISKELIJA

ONNITTELUMME OPISKELUPAIKKASI JOHDOSTA JA TERVETULOA 
OPINTOJEN PARIIN!

Aloitamme maanantaina 1.9. klo 10 koulutusyksikkömme auditoriossa kaikkien uusien opiskelijoiden yhteisellä tilaisuudella. Tämän jälkeen jakaannumme luokkiin käsittelemään opiskeluun liittyviä käytännön asioita. Ensimmäinen päivä kestää noin klo 15 saakka. Varaa mukaan yksi valokuva itsestäsi.

MITEN OPITAAN OPPIMAAN?

Ensimmäiset viikot ovat ammattikorkeakouluopiskeluun orientoitumista. Teemana on oppiminen ja siihen liittyvät kysymykset. Ensimmäisenä tehtävänä pyydämmekin Sinua tekemään mind map –kuvion seuraavien kysymysten pohjalta (tarvittaessa löydät ohjeen mind mapin tekoon oheiseen kirjalistaan sisältyvästä Aulangon Minä osaan - kirjasta):

•	Miten mielestäsi tunnistat itsestäsi, että olet oppinut jonkin asian?
•	Millä tavalla olet oppinut parhaiten?
•	Millaiset tekijät/tilanteet mahdollisesti ovat estäneet sinua oppimasta?
•	Millainen on ollut opettajan merkitys omassa oppimisessasi?

Liitteenä saat ensimmäisen opiskelujakson (ensimmäinen opiskelujakso on 8,5 ov viikoilla 36 – 43) kirjallisuuden. Suunnittelemme kirjallisuuden työstämistavan yhdessä opintojen alkaessa.

OPINTOMATKA – oppikaamme ryhmässä!

Oppiminen tapahtuu sosiaalialalla vuorovaikutuksessa ja sosiaalialan koulutuksessa sosiaalinen vuorovaikutus on yksi merkittävä oppimisen kohde ja ammattitaitoon kuuluva keskeinen työväline. Ensimmäisen jakson aikana teemme 23. - 25.9. läntisen Savon ja Ylä-Savon kuntiin opintomatkan, jonka tavoitteena on perehtyä sosiaalialan työhön ja tutustua toisiimme. Matkan tarkempi sisältö ja toteuttaminen suunnitellaan yhdessä opiskelijoiden ja mukaan lähtevien opettajien kanssa.

Jos haluat kysyä jotakin opiskeluun liittyviä asioita, voit ottaa meihin yhteyttä jo ennen yhteistä tapaamistamme!

Terveisin ensimmäisen jakson vastuuopettajat

Marja-Liisa Kokko		Auli Pohjolainen
(017) 255 6616		(017) 255 6614, 044 785 5612
marja-liisa.kokko@savonia-amk.fi	auli.pohjolainen@savonia-amk.fi

Kirjallisuus:

1. Aho. 1999. Haasteet ja asiantuntijuus sosiaalialan työssä. Porvoo: WSOY.
2. Aulanko, M. 1999. Minä osaan. Anna aivojesi toimia. Juva: WSOY.
3. Hirsjärvi, S., Remes, P. & Sajavaara, P. 2001. Tutki ja kirjoita. Helsinki: Tammi.
4. Lehto, J., Kananoja, A., Kokko, S. & Taipale, V. 2001. Sosiaali- ja terveydenhuolto. Helsinki: WSOY.
5. Lehtonen, T. (toim.) 1998. Elämän seikkailu. Näkökulmia elämyksellisen ja kokemuksellisen oppimisen kysymyksiin Suomessa. Jyväskylä: Atena Kustannus Oy.
Muu erikseen sovittava materiaali